**Ministru kabineta noteikumu projekta** **“Grozījumi Ministru kabineta 2016. gada 12. aprīļa noteikumos Nr.227 “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" īstenošanas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta **„Grozījumi Ministru kabineta 2016. gada 12. aprīļa noteikumos Nr.227 “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" īstenošanas noteikumi”** (turpmāk – MK noteikumu projekts) mērķis ir paredzēt projektu īstenotājiem iespēju 3.1.1.5.pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" (turpmāk – 3.1.1.5.pasākums) pirmās atlases kārtas ietvaros pagarināt projekta īstenošanas termiņu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 12.aprīļa noteikumu Nr.227 “Darbības programmas „Izaugsme un nodarbinātība” 3.1.1.specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarē”” 3.1.1.5.pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” īstenošanas noteikumi” (turpmāk – MK noteikumi Nr.227) 27.punkts paredz, ka 3.1.1.5.pasākuma pirmās atlases kārtas ietvaros projektu var īstenot ne ilgāk kā četrus gadus no dienas, kad noslēgts līgums par projekta īstenošanu, bet ne ilgāk kā līdz 2022. gada 31. decembrim.  Šobrīd 3.1.1.5. pasākuma pirmās kārtas ietvaros turpinās projektu īstenošana starp Centrālo finanšu un līgumu aģentūru (turpmāk – CFLA) un 16 projekta iesniedzējiem, savukārt 17 projekti jau ir īstenoti, kā arī 7 projekti pārtraukti.  Saskaņā ar CFLA sniegto informāciju, CFLA ir saņēmusi vairākus jautājumus no 3.1.1.5.pasākuma pirmās kārtas projektu īstenotājiem par iespēju pagarināt projekta īstenošanas termiņu virs MK noteikumu Nr.227 27.punktā paredzētā regulējuma, pamatojoties uz apstākļiem, kuri ir iestājušies neatkarīgi no projekta īstenotājiem, līdz ar ko CFLA ir aicinājusi precizēt MK noteikumu Nr.227 27.punkta redakciju, pagarinot maksimāli iespējamo projekta īstenošanas termiņu. Izvērtējot CFLA sniegtos argumentus, **Ekonomikas ministrija ierosina veikt precizējumus un MK noteikumu Nr.227 27.punktā dzēst noteikto projektu īstenošanas maksimālo četru gadu ierobežojumu,** paredzot iespēju projekta īstenotājiem lūgt projekta īstenošanas termiņa pagarinājumu dēļ apstākļiem, kas apdraud projekta mērķa sasniegšanu projekta iesniegumā paredzētajā laikā, tādējādi novēršot risku projektu nesekmīgai realizācijai. Projekta īstenošanas termiņa pagarinājumu izvērtē CFLA, ņemot vērā projekta īstenotāja sniegtos skaidrojumus un argumentus. Norādām, ka projektu īstenošanas termiņa pagarināšana var tikt veikta, ievērojot Ministru kabineta 2014.gada 16.decembra noteikumu Nr.784 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un fondu ieviešanu 2014.-2020.gada plānošanas periodā” 51.1 - 51.5 punktos noteikto.  Tā kā 3.1.1.5. pasākuma pirmās kārtas atlase ir noslēgusies un Ekonomikas ministrija nevar izvērtēt, vai šie MK noteikumu Nr.227 grozījumi ietekmētu atlasē iesniegto projektu skaitu, bet Ekonomikas ministrijas ierosinātās izmaiņas labvēlīgi ietekmēs 3.1.1.5.pasākuma pirmās kārtas projektu īstenotājus, tajā skaitā neradīs nelabvēlīgas sekas 3.1.1.5.pasākuma pirmās kārtas uzraudzības rādītājiem un to vērtības nesamazināsies. Tāpat projekta īstenotājiem šie MK noteikumu Nr.227 grozījumi būtu būtiski, lai varētu pabeigt esošos projektus, tādējādi veicinot ekonomisko aktivitāti un neaizkavējot projekta īstenotāju izaugsmi.  Ekonomikas ministrija ir izvērtējusi MK noteikumu projekta ietekmi uz projektu īstenošanā esošajiem projektiem un norāda, ka noslēgtajos līgumos starp CFLA un projektu īstenotājiem nebūs nepieciešami grozījumi, izņemot gadījumos, ja projekta īstenotājs ir lūdzis CFLA projekta īstenošanas termiņa pagarinājumu. Norādām, ka projekta īstenošanas termiņa pagarinājums nedrīkst apdraudēt 3.1.1.5.pasākuma pirmās kārtas rādītāju sasniegšanu.  Ņemot vērā iepriekš minēto, nepieciešams veikt precizējumus MK noteikumu Nr.227 27.punktā atbilstoši MK noteikumu projektā paredzētajam. |
|  | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts skar 3.1.1.5.pasākuma pirmās atlases kārtasmērķa grupu - sīkie (mikro), mazie un vidējie komersanti, kas veic saimniecisko darbību apstrādes rūpniecības nozarēs (saskaņā ar NACE 2. red. C sadaļu "Apstrādes rūpniecība"). |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts nepalielina administratīvo slogu |
| 3. | Administratīvo izmaksu monetārs novērtējums | MK noteikumu projekts šo jomu neskar |
| 4. | Atbilstības izmaksu monetārs novērtējums | MK noteikumu projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projekts šo jomu neskar |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projektā ir iekļautas tiesību normas, kas izriet no Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de* *minimis* atbalstam un Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. pantu. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | 1) Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu;  2) Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam;  3) Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 1407/2013 un Regula Nr. 651/2014 | MK noteikumu projekta 4.punkts | Ieviesta pilnībā | Neparedz stingrākas prasības |
| Regulas Nr. 794/2004 10., 11. pants | MK noteikumu projekta 4. punkts | Ieviesta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms. |
| 2. | Sabiedrības līdzdalība projekta izstrādē | Sabiedrības līdzdalības kārtība netiek piemērota, jo ar MK noteikumu projektu tiek noteikts labvēlīgāks regulējums attiecībā uz īstenošanā esošajiem projektiem. Citu sabiedrības daļu projekts neietekmē. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Centrālā finanšu un līgumu aģentūra (sadarbības iestāde) |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Iesniedzējs:

Ekonomikas ministra p.i. S. Ģirģens

Iekšlietu ministrs

Vīza:

Valsts sekretāra p.i

valsts sekretāra vietnieks E. Valantis

K.Priedīte 67013241

[Kristine.Priedite@em.gov.lv](mailto:Ligita.Bauze@em.gov.lv)